Tanzania markax nayraruw ñä sartañampiski, inglés aru qhipar jaytxañataki kunalaykutix markapachanx swahili tayka aru yatiqañ utanakan yatichasxäni.
Jakayakikwete marka irpirix machaq sistema educativo apsuwayi ,tunka kimsani uru anata phaxsina aka 2015 marana, programa de desarrollo National Vision 2025 wakichäwiparjama ukhamarakiw educación básica churasini 7-11marani wawanakaru, ukat primaria ukhamarak secundaria yatiqirinakatakix inakiniw yatichäwixa, ukampirus wawanakatakix janiw yant’äwinakax mara tukuyanx utxaniti.
Sasispaw jichhapiniw Africa markanx q’alpach yatiqirinakarux tayka arut yatichasispa, jani ukhama lengua extranjera uka arutak yatichatazkaspati.
Mä aruskipäwinx aru turkakipaw utjatapatx, Atetaulwa Ngatara, director adjunto de políticas del Ministerio de educación ukat Formacion profesional tuqinkirix siwa inglés arutx yatichasiskakiniw, yatiqirinak sum yatiqapxañapataki, ukampirus janiw munaskiti q’alpach materianak inglés arut yatichasiñapaxa.
Mä artículo qillqt’atanx aka cambio de política utjatapatx Facebook tuqiruw apkatatana Oliver Stegen uka jaqixa, jupasti asesor lingüístico de la organización sin fines de lugro de desarrollo del idioma tuqinkiriwa SIL International, jupax alemán markatawa, ukhamarakiw swahili aru arst’asirirakiwa, jupasti akham kunayman arunak uñist’ayawayaraki.
Nancy Petruzzi Maurer sawkasiwayarakiw:
«Gooodmauningteacha!» No more
Nuncamás «Gooodmauningteacha!»
Janipiniw juk’ampx Gooodmauningteacha sasa.
Paul A Kijuuarst’awayiw swahili aruta inglés arux yatiqirinakarux robots ukaruw tukutawayi sasa:
Nayax siristwa, Oliver Stegen juparux kusakiw aka turkakipäwixa. Yatichasiñapaw kawkir aruts yatipki uka aruta. Inglés arux janiw yanapt’kistuti ñakixay ma robotxama tukuystuxa. Yatiqat markachirinakax janiw lup’ipkiti ñakijay jan yatipkchitix kuntix yatiqapkan ukxa.
Vera Wilhelmsen jupasti sarakiw janiw munaskiti taqini universidad tuqiru sarañapaxa, ukampirus taqiniw sum yatichhutäpxañapa:
Siristwa wali kusaniwa aka yatichäwimpixa ñakijay taqini kust’apchinixa. kunatix janiw taqini secundari a yatiqawkamax puripkiti ,ukampirus yaqhipanakax janiw tukuyañkamas puripkiti. Ukhamarakiw problema-nipxaniwa ñakixay jani yatiqirinaka ni yatichirinakax wakicht’atapkiti inglés arut swahili aruru turkakipañatakixa. Ukampirus yatiñasawa ukat mistsuña, nayax wali kusa sasaw lup’ta. Ñakixay jan munaskchitix taqin universidad tuqiru sarañapaxa, ukampirus taqiniw suma yatichatañ munapxixa!
Ukampirus janiw taqini uka amtampipkiti. Steve Nicolleseñaló jupax sarakiw :
Escuelas privadas uka yatiqaw utanakanx matricula irxatayasipxani ,ñakijay inglés arut yatichaskakchixa. Ukampirus amuyapxam político-nakax yatiqañ utanak jist’arasipxani akat nayraruxa sasaw arst’awayi.!
EllyGudo jupax Steve Nicolle kipkraki amuyi kunjamatix político-nakax wali benificiado uñstapxani:
Nayax Steve Nicolle kipkraki amuyta. Nayax Tanzania markan jakanirxamx sapxirismaw politico-nakax wali benificiado-wa tukupxani aka machaq politica-mpixa. Kunatix clase media ukhamarak alta ukanakax nayraru uñtasaw wal sartañ munapxi, ukat wawanakaparux kawkhantix inglés arut yatichaski uka yatichañ utanakaruw qhitapxani. Ukat ukax mayninakatakix jan waliniw kunawsatix Universidad tuqiru mantañ munapkani ukhaxa ,ukampirus janiw irnaqañ jiqhatapkaspati. Akat pä tunka maranakarux, clases sociales ukanakax payar jaljtataspäwa. Tanzania markax francés-markxama mä revolución munasi.
MuddybMwanaharakati jupax akham swahili arut sasi:
Oliver Steve jan laruyistati. Jupanakax jan wali aka tuqit sapxi. Wawapanakax inglés arut yatichaski uka yatiqañ utanakaruw sarapxi. Nanak pobre-nakasti sarasipkakiw jisk’a yatiqañ utanakaruxa ,ukat yatiqasipkakiw inglés arutxa iyaw, iyaw, jisa janiwa jisa janiwa sasa. Ukampirus jumanakan wawamanakax wali suma inglés arut arst’asipxani. Oliver wali jayan jiqhatasisktan, kunatix gobiernunx yatiyawinakax inglés arutaskakiwa.
JosephatRugemalira sarakiwmachaq política janiw sinti jan walikiti kunjamtix jaqix amuyki ukhama:
Munasiw wali sum ullaraña kuns kamachix sasi ukxatxa: siw swahili uka arux yatichasiniw thiyapataru ukat sarakiw inglés arux yatichasiskarakiniw thiyapataruraki (akax sañ munarakiw nivel primario ukampina). Ukat nayax siristwa machaq yatiqañ utanakaw lurasispa swahili arut yatichañataki,ukhamarakiw jichhax escuelas primarias tuqinakanx inglés arut yatichasxarakispa.
Uka pachpa articulo tuqinpachaTrendingKenya, MargaretNjeru yatiyi kawkhantix aka machaq sistemax janiw chhaqhaykiti idioma extranjero ni payir arunaksa jan ukasti sum yatiqapxañapatakiw lurasi.
Jisnaw sum sarantañapataki. Yatiqawix nayrar sartañapaw ukatakix yatichasiñapaw kawknir arut yatipki uka aruta ukhamat yatiqapxañapataki. Uraqpachanx janiw nayrarux sartapkiti siti idioma extranjero yatichasispa ukhaxa; ukhamat idiomas coloniales uka arunakax janiw africa markarux nayrar sartañapatakix yanapkiti. Siti nayraru sartañ munstan ukhax arusaw parlasiñapa. Ukampirus akax janiw sañ munkiti idioma extranjero chhaqhayaña (payir arunaka), jan ukasti sum sarantañapatakiwa utji uka turkakipawixa.
KwameAboagyesarakiw pachaxiwa african markachirinakax arupat arsusxapxañapa:
Pachaxiw africa markan markachirinakax arusat arst’asxaña ,kawknirinakatix twi, yoruba, swahili ukat mandingo arunakasaxa. Nayrir pachanx inglés arux janiw jiwasan arusakiti ukat munasiw ikit sartxañasa ukhamat khitïtansa jiwasaxa yatiña.
Aka turkakipäwix wali ch’amaniwa ukampirus nayrar sartañasawa, sarakiw Christina Higgins:
Wali suma yatiyäwiw janichä. Jichhax wali ch’amaniwa kunjamas turkakipäwix swahili arurux lurasini yänak tuqinxa, exámenes ukat yaqhanakampinakanxa. Ukampirus turkakipäwix sinti jach’awa.
ayr_Latn ayr_Latn ayr_Latn ayr_Latn ayr_Latn scn_Latn eng_Latn spa_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn